AlmaznayaGroza/cyrillic-language-classification huggingface dataset:
11 гудырикошкон

11 гудырикошкон - арлэн 223-тӥ нуналыз (224-тӥ нунал високосной арын) григорианской календарья. Выль арозь 142 нунал кыле. Али дыре юлиан календарьлэн 29-тӥ пӧсьтолэзезлы огкадь луэ. == Луэм учыръёс == 2492 а. э. азьвыл - Бэлэз Айкен вормон но Вашкала армян календарьлэн кутскон виез. 480 а. э. азьвыл - Фермопилыысь ожмаськон, греко-персидской ожъёслэн кульминацизы. 843 - Франкъёслэсь империзэс Быдӟым Карллэн внукъёсыз куспын люкон. 1480 - турокъёс Италиын Отранто карез киултӥзы. 1492 - Римской Папае быръемын скандалъёсын тодмоез Родриго Борджиа 1867 - Маркслэн «Капиталэзлэн» одӥгетӥ томез Гамбургын печатламын. 1918 - Ижысь ЧК-лэн нырысетӥ тӧроез, вордскем городэз тӧдьы мятежникъёслэсь мозмытыны турттыса, соос доры пленэ шедиз. 1922 - Сарапул карын усьтӥськиз РСФСР-ысь Кун банклэн Вотской областной контораез. 1955 - Можгалан усьтэмын республикаысь туберкулёз санаторий. 1957 - Мускоын йылпумъямын Егитъёслэн но студентъёслэн VI всемирной фестивальзы. 1960 - Францилэн колониез Чад эрик басьтӥз но Чад Республикалы пӧрмиз. 1967 - «Удмуртнефть» нефтепромысловой управление кылдытэмын. 1973 - СССР-лэн Центральной телевидениез «Семнадцать мгновений весны» телесериалэз возьматъяны ӧдъяз. 1979 - кык Ту-134 самолётъёслэн Днепродзержинск вадьсын мырӟиськонзы. 1987 - США-лэн Федерал резервной системаезлэн тӧрояз пуктэмын Алан Гринспен (постсэ 2006 арозь возе вал). 2003 - Можгаысь педколледжлы сётэмын нырысетӥ кивалтӥсезлэн нимыз. == Вордскизы == 1854 - Стефан (Степан) Кузнецов, Россиысь Ватка губерниысь историк, этнограф, археолог, библиофил. 1939 - Анатолий Кашпировский, психотерапевт. 1943 - Первез Мушарраф, Пакистанлэн президентэз. 1955 - Сергей Мавроди, Россиысь бизнесмен. 1957 - Ирина Чадина, Удмуртиысь суредась, ковёр куонъя мастер. 1968 - Людмила Бехтерева, Удмуртиысь историк. 1974 - Оскар Кучера, Россиысь актёр. == Кулӥзы == 1464 - Николай Кузанский, философ, теолог, учёной, математик. 1818 - Иван Кулибин, ӟуч механик-самоучка. 1932 - Максимилиан Волошин, ӟуч кылбурчи, художественной критик но суредась. 1943 - Виктор Савин, коми кылбурчи но драма гожъясь. 1980 - Михаил Водопьянов, совето лётчик, «Челюскинлэсь» экипажзэ мозмытонэ пыриськись, Совето Союзлэн нырысетӥ геройёсыз пӧлысь одӥгез. 1996 - Ванга, Болгариысь азьпаласьсэ пыр адӟись.

Source: original
Васнецова, Валерия Сергеевна

Валерия Сергеевна Васнецова - Удмуртиысь биатлонист, Дуннелэн кубоказ пыриськись, дуннеысь юниоръёс пӧлын кык полъем чемпион. Россиысь спортъя мастер. Пермь шаер понна выступать каре. Вордӥськиз Можга карын 29-тӥ куартолэзе 1997-тӥ арын. Биатлонэз яратӥз вордскем карын, нырысетӥ тренерез - Алексей Фёдорович Коротаев. Собере Пермь шаере Чайковск каре кошкиз, отын со Иннокентий Александрович Каринцевлэн кивалтэм улсаз тренироваться кариське. Дышетске Чайковскысь физической культурая кун институтын. == Чӧлсконъёс == Россиысь биатлонистъёслэн союззылэн сайтысьтыз профиль infosport.ru сайтысь профиль

Source: original
25 коньывуон

25 коньывуон - арлэн 298-тӥ нуналыз (299-тӥ нунал високосной арын) григорианской календарья. Выль арозь 67 нунал кыле. Али дыре юлиан календарьлэн 12-тӥ коньывуонэзлы огкадь луэ. == Праздникъёс == удмуртъёс - Кизили чотан. == Луэм учыръёс == 1415 - Сю аръем ож: Азенкур дорын ожмаськонын французъёсты вормон. 1825 - США-ын Эри канал усьтэмын, со Быдӟым тыосыз Гудзон шур пыртӥ Нью-Йоркен герӟаз. 1854 - Крым ож: лёгкой кавалерийской бригадалэн Балаклава бордын легендарной атакаез. 1898 - Балезиноысь нылкышно покчиёзо школа усьтэмын. 1913 - «Polenblut» («Поляк вир») оперетта нырысьсэ шудэмын («Барышня-крестьянка» повестья). 1924 - парламентэ быръёнъёс азьын Британиын Зиновьевлэн ӧрекчам гожтэтэз печатламын. 1944 - Лейте шормуӵ вӧзын историысь тужгес бадӟымез зарезь ожмаськон луиз. 1955 - Америкаысь «Tappan Company» фирма нырысьсэ микроволновой гур адӟытӥз. 1965 - УАССР-ысь Нюлэс возёсъя министерство кылдытэмын. 1971 - Китай Калык Республика Китай Республикалэсь ООН-ын интызэ басьтӥз. 1974 - Тяма гурт дорын Иж карлэн выль аэропортэз усьтӥськиз. 1990 - «Поле чудес» теле-шудонлэн нырысез потонэз. 1992 - кунгожсьӧр кылъёсты дышетонъя «Санта Лингва» учебно-методической огазеяськон кылдытэмын. 2001 - Microsoft Windows XP потӥз. 2003 - Новосибирсклэн Толмачёво аэропортаз Михаил Ходорковский арестовать каремын. == Вордскизы == 1825 - Иоганн Штраус, Австриысь композитор, дирижёр но скрипкаен шудӥсь. 1838 - Жорж Бизе, француз композитор. 1881 - Пабло Пикассо, Испаниысь художник. 1906 Иван Опалёв, Глаз ёросысь Быдӟым Атыкай оже пыриськись, Совето Союзлэн Геройез. Яныш Ялкайн, пор гожъяськись. 1919 Алексей Коновалов, Совето Союзлэн Геройез, УАССР-ысь Гурт возёсъя министерстволэн инспекторез (1940-1941). Александр Александров, Удмуртиысь историк, шаерчи, истори наукаосъя кандидат. 1926 - Галина Вишневская, оперной кырӟась (сопрано), актриса, театральной режиссёр, дышетӥсь, СССР-ысь калык артистка, М. Ростроповичлэн кышноез. 1927 - Николай Пономарёв, металлургической производствоез организатор, «Ижсталь» заводлэн кивалтӥсез (1980-1988). 1931 - Анни Жирардо, француз киноактриса. 1933 - Райя Раакел Бартенс, Финляндиысь кылчи но берыктӥсь, Хельсинкиысь университетлэн профессорез. 1938 - Михаил Губогло, Россиысь тодосчи, истори наукаосъя доктор. 1979 - Михаил Галустян, Россиысь шоумен, юморист. 1984 - Кэти Перри, Америкаысь поп кырӟась. 1985 - Владислав Топалов, Россиысь поп кырӟась. == Кулӥзы == 1647 - Евангелиста Торричелли, Италиысь математик но физик. 1974 - Екатерина Фурцева, совето кун но партийной ужась, СССР-ысь культурая министр (1960-1974). 2008 - Муслим Магомаев, оперной но эстрадной кырӟась (баритон), СССР-ысь калык артист.

Source: original
Гюго, Виктор

Виктор Мари Гюго (фр. Victor Marie Hugo; 26 тулыспал 1802, Безансон - 22 куартолэзь 1885, Париж) - француз гожъяськись (кылбурчи, прозаик но драматург). Француз академилэн членэз (1841). == Улон сюресэз == Виктор Гюго - семьяязы самой покичез пи. Атаез - Жозеф Леопольд Сигисбер Гюго (1773-1828), анаез - Софи Требюше (1772-1821). Гюголэн пичи дырыз ортче Марсельын, Корсикаын, Эльбаын (1803-1805), Италиын (1807), Мадридын (1811), но котьку но семьяеныз выльысь Париже берытско вал. 1813 арын Гюголэн анаез люкиське картэныз но пиеныз кыле Париже. 1814-1818 аръёсы дышетске «Людовик Великий» нимо лицейын. 14 аресэн кутске гожъяськыны. 1822 арын коньывуонэ Адель Фуше нимо нылэз кышно басьтэ (1803-1868). 1885 арын 22 куартолэзе Гюго кулэ. Ватэмын Пантеонын. == Произведениосыз == Виктор Гюголэн самой усто романэз нимаське Notre-Dame de Paris (Собор Парижской богоматери), кудӥз потӥз 1831 арын но трос кылъёсы ӝог гинэ берыктэмын вал.

Source: original
Гренландилэн гербез

Гренландилэн гербез - Гренландилэн одӥгез кун символэз (флагеныз но гимнэныз ӵош ик). Солэн вылтусыз XVII даурын кылдэм, туала версизэ суредаз Гренландиысь художник Йенс Росинг. Со 1989-тӥ арын 1-тӥ куартолэзе юнматэмын вал. Герб луэ лыз буёл вылын суредам тӧдьы гондыр. Полярной гондыр возьматэ туж кезьыт, тол куазез но национальной пӧйшурез - тӧдьы гондырез. Лыз буёл возьматэ Уйпал Йӧ но Атлантической океанъёслэсь вузэс, кудӥз Гренландиез котькуд ласянь котыртэ.

Source: original
Париж

Пари́ж (фр. Paris, лыдӟы: Пари́) - Францилэн шоркарез, шаерлэн экономикая, политикая, ужбергатонъя но культурая центр. Интыяськемын Францилэн уйшор люкетаз, шор палазгес, Сена шурлэн ярдуръёсаз. Улӥсьёсыз 2 144 700 адями (2005), нош Парижен одӥг агломерацие пырись улон интыосты ке лыдъяно, та лыдпус 12 миллионозь будоз. Кар музъемлэн быдӟалаез - ог 105 квадрат километр. == Историысьтыз == Париж асьме эралэсь азьвыл III даурлэн шораз кылдӥз, со интыын вал кельт выжыос пӧлысь огезлэн - паризийёслэн - карзы. Вашкала римъёс сое латин сямен Лютеция (Lutetia) шуыса нималлязы (шонерзэ ке верано, та ним туж трос вариантъёсын пумиське: Lutetia Parisiorum, Leucotecia Parrhisiorum, Leucotetia Parrhisiorum, Lotitia Parisiorum, Lucotetia, Lukotekia, Lukotokia, Lutecia, Lutetia, Luticia, Lutitia). Лютеци сярысь иворъёс нырысьсэ гожтыса кельтӥз Юлий Цезарь галлъёсын ожъёслы сӥзем книгаяз (а.э.а. 53 арын луэм учыръёсты вераса). Асьме эралэн ог 300 араз та карез ӵапак «Париж» выллемгес нимъёс улсын пусйылыны кутскизы (та нимъёслэн но вариантъёссы туж трос вылӥллям: Pariseus, Parisia urbs, Parisiaca urbs, Parisiacensis, Parisiensis, Parisii, Parisiorum urbs, Parisium, Parisius, Parisus, Parius, Parixius, Parrhisii, Parysiensis, Parysius, Parysyus, Varisium). Кар нимлэн удмурт чузъяськемез меӵак ӟуч кылысь басьтэмын вал, нош ӟучъёс сое та формаын ик полякъёслэсь асэстӥллям. Париж - историын туж тодмо кар. Татын ортчиз Быдӟым француз революция, татын ик вал Париж коммуна. Париж вӧзын интыяське Версаль. Туннэ но Парижлэн дунне политикаын интыез дуно луэ: Парижын интыясько ЮНЕСКО-лэн, Экономика удысын ӵош ужанъя но азинсконъя организацилэн, Калыккуспо вузкарон палаталэн валтӥсь офисъёссы. == Вынкаръёс == Парижлэн, Рим сяна, мукет вынкаръёсыз ӧвӧл. Со юри озьы лэсьтэмын, Парижлэсь но Римлэсь историын укыр дано луэмзэс юнматон вылысь: француз сямен, Seule Paris est digne de Rome; seule Rome est digne de Paris (Париж гинэ Римлы дано луэмезъя тупа, Рим гинэ Парижлы дано луэмезъя тупа). Со сяна, Парижлэн пӧртэм кунъёсын ог 30 эшкаръёсыз вань на (Россиын - Муско но Санкт-Петербург).

Source: original
Вершинин, Павел Николаевич

Павел Николаевич Вершинин вордӥськиз 1949-тӥ арын 3-тӥ шуркынмонэ (ноябре) Можга ёросысь Берёзовка гуртын крестьян семьяын. 1971-тӥ арын йылпумъяз Ижысь Гурт удысъя кун институтэз (академиез), луиз инженер-механик. Ужаны интыяськиз Можга ёросысь "Россия" колхозэ, отын валтӥсь инженерозь кыдаз. 1981-тӥ арын сое «Ленинский путь» колхозлы тӧрое быръё. 1990-тӥ арын Удмурт АССР-ысь Министръёслэн Кенешсылэн Тӧроезлэн воштӥсез, гурт удысъя но сиён-юонъя министр луэ. 1995-тӥ -1999-тӥ аръёсы - Удмурт Правительстволэн Тӧроез. 1995-тӥ арын ик быръемын Кун Кенеше депутатэ. 1996-тӥ - 1999-тӥ аръёсы Федерация Кенешлэн ёзчиез луэ на, пыриське Бюджетъя, вытъя, коньдон ужпумъёсъя, банк ужъёсъя комитетлэн ужаз. 1999-тӥ - 2003-тӥ аръёсы - Кун Кенешлэн Тӧроезлэн нырысетӥ воштӥсез. 2003-тӥ -2005-тӥ аръёсы «Удмуртрыба» огазеяськонэн кивалтэ. 2005-тӥ -2006-тӥ аръёсы «Ижевский хлебомакаронный комбинатлэн» валтӥсь директорез луэ. 2006-тӥ арысен - «Пастарель» огазеяськонлэн кивалтӥсез. Пусъемын «Знак Почёта» но Эшъяськон орденъёсын, Россиысь МЧС-лэн «За заслуги» гадьпусэныз. Павел Николаевич улоназ таӵе вормонъёс, оло, ӧй басьтысал. Лыдъялляз: бадӟым малпанъёсты быдэстыку, уг яра странаямы ортчись шуг-секытъёс вылэ чӧлскыны.

Source: original
Остеоспермум

Остеоспермум ( лат. Osteospermum ) - Asteraceae семьяысь Африкалэн трос арьем сяськаё будос. Дуннеын тодмо ог 50 пӧртэм. == Видъёс == Osteospermum ecklonis Osteospermum fruticosum Osteospermum jucundum == Гибридъёс == Osteospermum ‘Bamba’ - Osteospermum ‘Buttermilk’ - Osteospermum ‘Cannington Roy’ - Osteospermum ‘Congo’ - Osteospermum ‘Pemba’ - Osteospermum ‘Pink Whirls’ - Osteospermum ‘Sandy Pink’ - Osteospermum ‘Silver Sparkler’ - Osteospermum ‘Volta’ - Osteospermum ‘Whirligig’ (syn. Osteospermum ‘Starry Eyes’) - Osteospermum ‘Zulu’

Source: original
Ижкар трамвай

Ижкар трамвай - Ижкарысь рельс мерлыко транспорт. Кивалтӥсь компания - «Ижгорэлектротранс» (ИжГЭТ) муниципал унитарной предприятие. Ижкартӥ трамвай ветлыны кутскиз 1935 арын 18-тӥ шуркынмонэ. Та дырлы карын 11 маршрутъёсъя мынон-ветлон радъямын. Огпала мынон сылэ 29 манет (электрон картаен - 28 манет). === Кутскон === Нырысетӥ трамвайной вить километръем маршрут усьтӥськиз ӵукна 18-тӥ ноябре 1935-тӥ арын. Солэн сюресэз кыллиз Карл Маркс урамын Вятской переулокысен Воткае нуись чугун сюресозь. Ар улыса маршрут кузь каремын вал кыкнаысенызы пумъёсысен - Киров нимо паркозь но Кузон вуж вокзалозь («Хозяйственной база» туала дугдылонни ёрос). 1941-тӥ арын трамвайёс Ленин но Орджоникидзе урамъёстӥ ветлыны кутскизы - тазьы кыкетӥ маршрут кылдӥз. Вагонъёслэсь лыдзэс будэтӥзы витьысен дас укмысозь. Ветлонэз усьтон дырысен 1943-тӥ ар пум дырозь вагонъёс тупатскылӥзы кулэ производственной базатэк пу боксын либо липеттэм канаваос вылын. Нош трамвай ветлонэз азьланьтэмен нырысетӥ депо усьтӥськиз. 1949-тӥ арын 2-тӥ номеро маршрутэз Киров урамтӥ кузь каризы. 1957 но 1958 аръёсын трамвайлэн сюресъёсыз лэсьтэмын вал Металлургъёслэн городоказы но Гагарин урам кузя - одӥгетӥ маршрут туалаез кадь луиз. Соин ӵош выль вагонъёсты уже кутыны кутскизы: КТМ/КТП-1 - 1955-тӥ арысен но КТМ/КТП-2 - сизьым ар ортчем бере. === Мыло-кыдо азинскон === 1960-тӥ аръёсын трамвай сеть мылысь-кыдысь азинске: 1961-тӥ арын куинетӥ маршрутлэн трамвайёсаз мынон понна коньдонэз кондукторъёстэк октыны кутскизы; 1958-тӥ арысен трамвайёслэн сюресъёссы кык полэс луэ, 1964-тӥ арын выль сюресъёс Халтурин урам кузя лэсьтӥсько, Ленин урамын кыллись линия кузьгес луэ. Братской но Автономной урамъёстӥ сюресъёсты лэсьтыны кутско; 1966-тӥ арын Киров урамысь линия Буммашозь кузёме, апреле 1965-тӥ арын кыкетӥ депо ужаны кутске. Озьы 1963-тӥ арысен 1970-тӥ арозь предприятие кык пол кадь бадӟымаз: сюресъёслэн кузьдалазы бадӟым луиз 36-ысен 64-озь километр, ужасьёслэн лыдзы - вить сюысен сюрсозь, трамвайёслэн лыдзы - 104-ысен 152-озь но арскын нуэм-ваем пассажиръёслэн лыдзы куинь пол кадь бадӟымаз - 38,6 миллионысен 100 миллионозь. === Будэмлэн калленамез === Троллейбус мынон-ветлон лэземен (1968) трамвай сеть калленгес азинске. 1982-тӥ арын ӝог (скоростной) трамвай лэземын вал, но со дырысен сюресъёсызлэн кузьдалаез нокызьы но уг вошты. Берпум маршрут 1988-тӥ арын усьтэмын, со дырысен выль маршрутъёс ӧвӧл. 1985-тӥ арын Ижкар трамвайлы витьтон арес тырмиз, соку ик Ижлэн урамъёсаз куинь вагонэн трамвайёс потӥзы. 1987-тӥ арын нырысетӥ Татра T6B5SU вагонъёс Иже лыктӥзы. 1990-тӥ ар ӵоже нуэм-ваем пассажиръёслэн лыдзы 143,8 миллион адями вал. Озьы ик вагонъёслэн лыдзы дас ар ӵоже бадӟымаз 203-ысен 244-озь. == Чӧлсконъёс == Ижкар трамвайлэн онлайн расписаниез

Source: original
Трисетелла

Трисетелла (лат. Trisetella) - Орхидной будосъёс (Orchidaceae) семьяысь Лымшор Америкалэн сяськаё будос. Дуннеын тодмо ог 22 пӧртэм. == Видъёс == Trisetella abbreviata Luer (1980) Trisetella andreettae Luer (1986) Trisetella cordeliae Luer (1989) Trisetella dalstroemii Luer (1994) Trisetella didyma (Luer) Luer (1980) Trisetella dressleri (Luer) Luer (1980) Trisetella escobarii Luer (1986) Trisetella fissidens Luer & Hirtz (1989) Trisetella gemmata (Rchb.f.) Luer (1980) Trisetella hirtzii Luer (1986) Trisetella hoeijeri Luer & Hirtz (1986) Trisetella lasiochila Pupulin (2000) Trisetella nodulifera Luer & Hirtz (1989) Trisetella pantex (Luer) Luer (1980) Trisetella regia Königer (1981) Trisetella scobina Luer (1980) Trisetella sororia Luer & Andreetta (1989) Trisetella strumosa Luer & Andreetta (1989) Trisetella tenuissima (C.Schweinf.) Luer (1980) Trisetella triaristella (Rchb.f.) Luer (1980) Trisetella triglochin (Rchb.f.) Luer (1980) Trisetella vittata (Luer) Luer (1980)

Source: original
Зоркибы

Зоркибы яке Зорпапа, Зоркакы (лат. Coccinella septempunctata), туж чебер нымы-кибы. Зоркибыез тодо вань пиналъёс. Солэн мугорыз горд яке ӵуж луэ, бурдъёсаз кык яке уногес сьӧд виштыосыз вань. Со нокытчы дыртытэк, каллен ветлэ турын полтӥ, нокинлэсь уг кышка. Кидэ пумитаз пуктӥд ке, со тубоз, чиньы йылад ик вуоз. Тужгес но ӵем пумиськылэ сизьым виштыёез. Нош курид ке лобӟыны инбаме, со лобӟоз, кылзӥськоз. Зорпапаос куартэйёсты быдто, соин будосъёслы бадӟым пайда ваё. Быдтэ куартэйёсты, озьы инкуазьлы пайда ваё.Зоркибыос пыдысьтызы напӵуж ядзэ потто, соин та нымы-кибыосыз тросэз тылобурдоос но мукет пудо-животъёс уг сиё.Зоркибыос но соослэн нумыръёссы кӧтсэс тыро куартэйёсын, нумыръёсын но мукет пичи нымы-кибыосын, куд-огез турын-куар но сие. == Чӧлсконъёс == Зоркибылэн нимъёсыз удмурт диалектъёсын (карта но научной комментарий) (ӟуч)

Source: original
Заводской станция

Заводской (ӟуч Заводская) - Горький чугун сюреслэн Иж регионысьтыз чугун сюрес станция. Интыяськемын Иж карысь Ленин административной ёросысь Эмезь гурезь улон ёросын, Иж тыметлэн бурпал ярдурезлы матын. == Станция сярысь == Заводской луэ Ижысен Балезиноозь чугун сюреслэн нырысетӥ дугдылон интыез. Станция ужаны кутскиз 1944-тӥ арын. Станцилэн уйпал люкетаз сюресъёсыз ортчо Иж тыметэ усись Малиновка шур вамен выж вылтӥ. Собере уйпаллань Люкшудья пала чугун сюрес тымет дуртӥ ортче вулэсь сю метрын гинэ. Станцилэн лымшорпал пумызлэсь кӧня ке промышленной служебной сюресъёс улвайясько, со лыдын, ячеистой бетон поттонъя заводэ пырон сюрес. Азьло дыръя та станциын вить сюрес вал. Табере (2018-тӥ арын) куинь гинэ ужась сюресъёс кылизы. Станцилэн кык платформаез вань: урдсысез но шормуӵ тусъемез. Урдсысь платформа кузь луэ но 1-тӥ сюресэн ужа. Шормуӵ тусъем платформа вакчи, со 2-тӥ но 3-тӥ сюресъёс вискын кылле. == Станция пыр мынылӥсь поездъёс == Станциын вань пригород поездъёс дугдыло. Кыдёке мынӥсь поездъёс станция пыртӥ дугдытэк ортчыло. 2017-тӥ арын пригород поездъёс мынӥзы-ветлӥзы таосызозь станциосозь: Уйпала: Ува I, Чур, Балезино; Лымшор пала: Ижевск. == Матысез транспорт == Станцилэсь 600 метрлы палэнын, Шабердӥ тракт вылын, «Эмезь гурезь» дугдылонни интыяськемын. Отын 8-тӥ, 21-тӥ, 34-тӥ но 353-тӥ номеро автобусъёсы пуксьыны луоз. == Озьы ик учке == Ижысь чугун сюрес станциос но платформаос == Чӧлсконъёс == Пригород поездъёслэн расписанизы (ӟуч)

Source: original
Математика

Математика - зэмос дуннеысь лыдпусъёс вискын кусып возён но пространственной формаос сярысь наука. Математической объектъёс кылдытӥсько зэмос макеослэсь но мукет математической объектъёслэсь аслыкъёссэс идеализациен но та аслыкъёсты формальной кылын гожъянэн. Математика естественной наукаос пӧлы уг пыры, нош соос пушкын уже ялан кутӥське. Математика - мукет наукаослы (огъя) кылтӥрлык сётъясь фундаментальной наука; соиныз со ог-огенызы герӟаськонзэс шараялля но инкуазьлэсь тужгес но огъя законъёссэ шедьтыны юрттылэ. == Математикалэн люкетъёсыз == Арифметика Алгебра Математической анализ Геометрия (планиметрия но стереометрия) Линейной алгебра но аналитической геометрия Дискретной математика Математической логика Дифференциальной уравнениос Дифференциальной геометрия Топология Функциональной анализ но интегральной уравнениос Луонолыкъёс сярысь теория Математической статистика Лыдъёслэн теоризы

Source: original
Удмурт Республикаысь кун симфонической оркестр

Удмурт Республикаысь кун симфонической оркестр - Иж карын интыяськем но ужась симфонической оркестр. Удмуртиысь тужгес бадӟымез крезьгур коллектив. Кылдытэмын 1992-тӥ арын Удмурт Республикаысь композиторъёслэн союззылэн инициативаезъя. Нырысетӥ концертъёсыз ортчизы 1993-тӥ арын. Оркестрлэн репертуарезлэн инъетэз - ӟуч но кунгож сьӧрысь классической крезьгур, Удмуртиысь композиторъёслэн ужъёссы, со лыдын - П. И. Чайковскийлэн. == Оркестрлэн валтӥсь дирижёръёсыз == 1992 арысен 1997 арозь - Владимир Иваровский 1998 арысен 2017 арозь - Николай Роготнев 2017 арысен - Андрей Гордеев == Чӧлсконъёс == Оркестрлэн официальной сайтэз

Source: original
Карлеуша, Елена

Елена Карлеуша (серб Jелена Карлеуша) - серб кырӟась. === Студийной альбомъёсыз === Ogledalce (1995) Ženite se momci (1996) Veštice, vile (1997) Jelena Karleuša (1998) Gili, Gili (1999) Ludača (2001) Samo za tvoje oči (2002) Magija (2005) JK Revolution (2008) The Diamond Collection (2009) Diva (2012) === Видеоклипъёсыз === Ogledalce (1995) (Ogledalce) Najbolja drugarice (1995) (Ogledalce) Ženite se momci (1996) (Ženite se momci) Sad smo stranci postali (1996) (Ženite se momci) Preživeću (feat. Dejan Miličević) (1998) Gili gili (1999) (Gili gili) Ludača (2001) (Za Svoje Godine) Samo za tvoje oči (2002) (Samo za tvoje oči) Manijak (2003) (Samo za tvoje oči) Slatka mala (2005) (Magija) Upravo ostavljena (2006) (Magija) Tihi ubica (2008) (JK Revolution) Mani se (feat. Gale) (2009) Insomnia (2010) Muškarac koji mrzi žene (2011) Krimi rad (2012) (Diva) So (2012) (Diva) Pucaj u ljubav (Ne vredi) (2015)

Source: original
Югыт дунне

Югыт дунне - асьмемыз котыртӥсь быдэс дунне. Со пространствоын но, дырын но йылтэм-пумтэм. Югыт дунне со формаосъя, кудъёсызлы пӧрмылэ материя азинскылыкуз, турлы-турлы луэ. Югыт дунне улӥз но улэ объективно, сое валаны турттӥсь адями визьсазь бордысь быдэнак. Югыт дуннеын унолэсь но уно ин телоос, кудъёсыз пӧлысь тросэз быдӟалаоссыя Музъемлэсь трослы бадӟымгес. Котькудӥз зэмос научной исследование соглаш луэ, югыт дунне зэмен но ик вань шуыса, огсямен вераса, солэсь материальностьсэ чотэ басьтэ. Дуннеын луылӥсь пӧртэм учыръёс ог-огенызы герӟаськемын шуыса, материализм лыдъя. Соос азьланьтӥськыло пространство пушкытӥ но дыр кузя. Со герӟаськонъёсын кивалтӥсь закономерностьёсыз эскерон луэ естествознанилэн валтӥсь ужпумез. Пространствоез но дырез объективной реальностен лыдъясьтэм, соосты адямилэн шӧдон формаеныз гинэ шуись философской идеализмлы пумит сылыса, материализм пространствоез но дырез объективной реальность шуыса лыдъя. Соин пространство но дыр озьы ик дышетӥсько естествознаниын. Материлэн югыт дунне пушкытӥ пространствоын но дырын интыяськемез, пӧртэмесь ин телоос но телоослэн системаоссы, кудъёсызлэсь луэ югыт дунне, астрономилэн куд-ог люкетъёсаз дышетоно предметэ пыро. Астрономия тодылэ югыт дуннелэн али эскерымон люкетэзлэсь пуштроссэ. Быдэс югыт дунне сярысь малпанъёс, вань научной тодонъёсысь потэмъёс, луо космологилэн ужпумез.

Source: original
Майфельд

Та статья Рейнланд-Пфальц музъемысь инты сярысь. Берлинысь Майфельд возь сярысь лыдӟон понна учке Майфельд (Берлин) статьяез. Майфельд (нем. Maifeld) - Рейнлэн бассейнэз дорысь, Кобленц карлэн лымшор-шундыпуксёнысьтыз интылэн нимыз. Майфельдлэн "кунгожъёсыз" асьсэос кылдӥзы - сое кылдытӥзы Мозель, Эльцбах но Нетта шуръёс. Та интыосын гурт удыс зол азинске. Майфельд дано ӟеч музъеменыз но емышеныз. Майфельдын интыясько Польх, Майен-Кобленц но Мюнстермайфельд каръёс. == Учкымон интыос == Виршем палась Эльц нёжалын интыяськем Эльц замок Мюнстермайфельдысь черк

Source: original
Быдӟым тыос

Быдӟым тыос (англ. Great Lakes, фр. Grands Lacs) - Уйпал Америкалэн шунды ӝужан палаз, Дун-чылкыт Лаврентий шурлэн бассейназ интыяськем бадӟым тыослэн группазы. Соослэн нимъёссы: Вылӥ ты, Гурон, Мичиган, Эри но Онтарио. Мичиган ты быдэсак США пушкын кылле, кылем тыос вылтӥ но соосыз ог-огенызы герӟась вакчи шуръёстӥ ортче США-лэн но Канадалэн кунгожзы. Ярдуръёссылэн кузьдалазы (шормуӵъёсынызы ӵош) 18 сюрс пала иськем. Быдӟым тыос луо Музъем вылын самой бадӟымез шӧг ву люкаськон. Соослэн вылзылэн быдӟалаез 244 106 км², бассейнзылэн площадез 768 сюрс км². Вулэн объёмез 22 671 км³. Ньыль тылэн мурдалаез 200 метрлэсь трос, Эри тылэн гинэ тужгес мур интыез 64 метр. Быдӟым тыос пӧлысь самой бадӟымез но тужгес мурез луэ Вылӥ ты, самой пичиез - Онтарио ты. Тыос герӟаськемын куспазы вакчи куасег, туж вуо шуръёсын: Вылӥ но Гурон тыос - Сент-Мэрис шурен (кузьдалаез 112 км), Гурон но Эри тыос - Сент-Клэр шурен (кузьдалаез 43 км), Сент-Клэр но Эри тыос - Детройт шурен (кузьдалаез 51 км), Эри но Онтарио тыос - Ниагара шурен (кузьдалаез 54 км). Огез ӝуждала вылын кыллись Гурон но Мичиган тыосты герӟа 3 пала иськем пасьта Макино вакчи пролив.

Source: original